Beskikkelse af ny forsvarer jf. retsplejelovens § 733, stk. 2, nægtes, idet forsvareren ikke kan møde på den af landsretten berammede dato
Ret: Østre Landsret (2. instans)
Faggruppe: Straffesag — Almindelig domsmandssag
Sagsemner: Efterforskning og straffeproces;

/

UDSKRIFT
AF

ØSTRE LANDSRETS RETSBOG
____________

Den 23. maj 2013 holdt Østre Landsret møde i retsbygningen, Bredgade 59, København.

Som dommere fungerede landsdommerne Kaspar Linkis, Ole Dybdahl og Gitte Arildsen

(kst.), førstnævnte som rettens formand.

Som protokolfører fungerede specialist Medarbejder ved retten.

Der foretoges   

16. afd. nr. S-3813-12:

Anklagemyndigheden

mod

1) Tiltalte 1

(cpr.nr. Født 1973)

(advokat Ib Gorm Pedersen, besk.)

2) Tiltalte 2

(cpr.nr. Født 1988)

(advokat Georg Steensboe, besk.)

Ingen var tilsagt eller mødt.

Der fremlagdes breve og mails af 5., 14., 15., 17. og 22. maj 2013 fra Advokat, hvori han

anmoder om at blive beskikket som forsvarer for Tiltalte 1.   



/

- 2 -

Tiltalte 1 blev sammen med medtiltalte, Tiltalte 2, ved byrettens dom af 28. november 2012

dømt for overtrædelse af blandt andet straffelovens § 276 og idømt 8 måneders fængsel.

Tiltalte 1 ankede med det samme dommen med påstand om frifindelse. Tiltalte 1's forsvarer

i byretten var advokat Ib Gorm Pedersen. Tiltalte 2, der blev idømt betinget fængsel i 3

måneder for overtrædelse af bl.a. straffelovens § 276, ankede dommen med påstand om

delvis fri-findelse. Anklagemyndigheden har i forhold til begge tiltalte anket med påstand

om skær-pelse.

Ved anbefalet brev af 5. december 2012 blev Tiltalte 1 orienteret om ankla-

gemyndighedens anke. Han fik samtidig oplyst, at den advokat, der var beskikket som for-

svarer for ham i byretten, også ville blive beskikket for ham i landsretten, medmindre han

gav landsretten besked om andet.

Herefter blev advokat Ib Gorm Pedersen beskikket som forsvarer for Tiltalte 1. Sagen blev

den 2. april 2013 berammet til hovedforhandling den 3. september 2013 ved landsrettens

bitingsted i Odense.

Ved skrivelse af 5. maj 2013 meddelte Advokat, at Tiltalte 1 havde anmodet om, at han

skulle påtage sig forsvarerhvervet for ham. På lands-rettens telefoniske forespørgsel oplyste

Advokats sekretær, at advokaten ikke kunne møde den 3. september 2013.

Landsretten meddelte herefter Advokat ved mail af 8. maj 2013, at han under hensyn til

fremme af den berammede sag og under hensyn til, at medtiltalte kan få sin sag afgjort,

ikke ville blive beskikket, da han ikke kunne møde til den beram-mede hovedforhandling

den 3. september 2013.

Advokat har ved mail af 14. maj 2013 anmodet landsretten om at genoverveje denne

beslutning og anført, at han har ført adskillige samtaler med Tiltalte 1, som har rettet

henvendelse til ham på baggrund af en anbefaling. Advokat har i den forbindelse bekræftet,

at han ikke kan møde den 3. september 2013, men oplyst 19 andre dage fra august til

oktober, hvor han ville kunne give møde i sagen. Advokat anfører på denne baggrund, at

den



/

- 3 -

eventuelle forsinkelse ved beskikkelse og omberammelse er så begrænset, at beskikkelse

ikke kan nægtes efter retsplejelovens § 733, stk. 2.

Landsrettens næste ledige retsdag ved bitingstedet i Odense er den 13. november 2013, og

landsretten har i øjeblikket uberammede straffesager til behandling ved bitingsstedet i

Odense svarende til ca. 150 timers hovedforhandling.

Landsretten målsætning for en straffesag af den omhandlede art er, at 70 % gennemføres

inden for 4 måneder og 90 % gennemføres inden for 6 måneder.

Landsretten har ikke undersøgt om Advokat eller medtiltaltes forsvarer ville kunne møde

den 13. november 2013.

Efter votering afsagdes

k e n d e l s e :

Byrettens dom i sagen blev afsagt den 28. november 2012, og ankesagen blev den 2. april

2013 berammet til hovedforhandling den 3. september 2013. Advokat kan ikke møde denne

dag, og hovedforhandlingen vil derfor i givet fald skulle omberammes og vil tidligst kunne

finde sted den 13. november 2013. På denne baggrund, da der ikke foreligger oplysninger

om særlige omstændigheder, der med vægt taler for om-beskikkelse af forsvarer, og da

hensynet til fremme af sagen vedrørende medtiltalte tilsiger, at sagen ikke omberammes,

nægter landsretten at beskikke Advokat, jf. retsplejelovens § 733, stk. 2.

T h i b e s t e m m e s :

Landsretten nægter at beskikke Advokat for Tiltalte 1.

Udskrift af retsbogen sendes til Statsadvokaten i Viborg, Advokat, Ib Gorm Pedersen og

advokat Georg Steensboe.

Retten hævet.



/





/